Torgeir Bryn
Store norske leksikon,Sport og spill,Ballsport,Basketball
Torgeir Bryn er en norsk tidligere basketballspiller, med posisjonen power forward/center. Bryn hadde en lang og innholdsrik karriere. Han spilte for 23 klubber i ni land og er den eneste norske spilleren som har spilt i NBA.
Bryn startet sin karrière i Ammerud IL og spilte senere på collegenivå for blant annet Texas State University i USA. Hans profesjonelle karriere startet da han ble hentet til NBA-laget Los Angeles Clippers i 1989 og han spilte tre NBA-kamper for klubben før han ble frigitt året etter.Senere spilte Bryn i Litauen og Portugal hvor han ble serie- og cupmester, Frankrike, Spania, Belgia, Italia og Hellas. Fra 2000 spilte han for det norske toppnivålaget Oslo Kings hvor han ble BLNO-mester, Harstad Vikings og som 43-åring gjorde han comeback og spilte for Ammerud Basket i perioden 2007-2010. Bryn spilte 111 landskamper for Norge. Les mer i Store norske leksikon basketball NBA idrett i Norge